Trein trap model tydens fotosessieSkermskoot uit Greg Plitt se bemarkingsvideo (gregplitt.com) Greg Plitt, ŉ bekende fiksheidsmodel, is in Kalifornië dood toe hy tydens ŉ fotosessie op ŉ treinspoor gestruikel en ŉ trein hom getref het. Scott Johnson, woordvoerder van Metrolink, het aan ABC News gesê Plitt en se twee spanlede het nie ŉ permit gehad om Saterdag op die treinspoor te verfilm nie. Warren Coulter, een van Plitt se vriende, het aan ABC News gesê Greg was besig om ŉ advertensie te verfilm vir ŉ voedingsproduk. Plitt (37) het gereeld op televisieprogramme en in rolprente verskyn en het die afgelope agt jaar op die voorblad van meer as 250 fiksheidstydskrifte verskyn. ŉ Motiveringsvideo op Plitt se webwerf wys hoe Greg op die treinspoor oefen terwyl ŉ Metrolink-trein verby kom. Bron: ABC News http://youtu.be/RQpNZy_Ti50